[{"text_idx": "#000000", "text": "Antau\u0306 125 jaroj, la 21an de decembro 1892 naskig\u0302is Theodor \u201cTeo\u201d Jung (1892-1986), j\u0302urnalisto kaj esperantisto, fondinto kaj redaktoro de Heroldo de Esperanto. Okaze de la jubileo ni publikigas artikolon pri li el la baldau\u0306 eldonota enciklopedio Nia Diligenta Kolegaro (NDK), kiu entenas biografiajn artikolojn pri ducent elstaraj esperantistoj."}, {"text_idx": "#000003", "text": "Pro la naziaj persekutoj kontrau\u0306 Esperanto kaj pro interveno de Gestapo, en 1936 Jung likvidis sian entreprenon kaj migris kun sia familio al Nederlando, kie li eklog\u0302is en Hago (kvartalo Scheveningen), dau\u0306rigante sian eldonadon g\u0302is la invado de nazioj en 1940. Dum la Dua Mondmilito laboris en financa oficejo de la germania komandantejo (1942-45). Por eviti militservon, en februaro 1945 arang\u0302is dau\u0306ran enhospitalig\u0302on. En 1946 rekomencis la eldonadon. Ricevis grandan kompensopagon kaj pension de la Germana s\u0302tato."}, {"text_idx": "#000004", "text": "Teo Jung lernis fremdajn lingvojn kaj stenografion, ludis mandolinon. En 1919 li partoprenis en la separatisma movado en Rejnlando. En 1931 edzig\u0302is kun Agnes Schro\u0308der (1900-93), sola filo Heinz-Teo \u201cTheo\u201d Jung (1932-98). Li mortis la 12an de majo 1986 en Hago."}, {"text_idx": "#000005", "text": "Teo Jung lernis Esperanton en 1909 au\u0306 1910. Estis bibliotekisto de la Kolonja Esperanto-Societo, gvidis Esperanto-kursojn, kunfondis du Esperanto-grupojn. En 1919 restarigis kun aliaj la Rejnlandan-Vestfalian Esperanto-Ligon, farig\u0302is g\u0302ia estrarano, eldonis en Horrem g\u0302ian organon Progreso de marto g\u0302is oktobro 1919. Partoprenis preskau\u0306 en c\u0302iuj UKoj ekde 1921, vizitis multajn landojn."}, {"text_idx": "#000009", "text": "Teo Jung verkis poezion kaj prozon, recenzojn, tradukis. En 1910 li publikigis sub pseu\u0306donimo sian unuan originalan rakonton en Germana Esperanto-Gazeto. En la 12aj Internaciaj Floraj Ludoj (1926) ricevis la c\u0302efpremion \u201cNatura Floro\u201d pro la balado La alta kanto de la amo. En 1927 aperis lia originala romano Landoj de l\u2019 Fantazio, unue felietone publikigita en Heroldo de Esperanto. Liaj verkoj estas publikigitaj en Esperanta Antologio kaj en 33 rakontoj. En 1979 aperis lia biografia libro C\u0302iu c\u0302iun. Jung kunau\u0306toris lernolibrojn de Esperanto por germanoj, verkis pri lingvaj demandoj. Membro de la Lingva Komitato (1933-49) kaj de la Akademio de Esperanto (1949-71), Honora Membro de UEA (1952). Esperanton sciis liaj edzino, filo, fratino Maria, bofratino Elli Schro\u0308der."}, {"text_idx": "#000010", "text": "C\u0302efaj verkoj de Teo Jung"}, {"text_idx": "#000013", "text": "Biografioj de 200 eminentaj esperantistoj"}]